《二月二十二日》
明代·陈子升

罗浮二月春如烟，江花酣春入眼鲜。句漏就丹未免俗，陆郎怀装殊自妍。

素丝皎皎在所染，黄雀飞飞谢少年。五湖四海青眼几，与尔剖符知英贤。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。